Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
8 ส.ค. 2559

SET ปรับสูงขึ้นต่อ เป้าหมาย 1,550 จุด… “ซื้อ” QH ราคาต่ำกว่า NAV มากไป
ดัชนี SET อยู่ที่ 1,536.63 จุด +17.94 จุด +1.18% ปริมาณซื้อขาย 37,022 ลบ.
 
แนวรับ :  1,530 / 1,524     แนวต้าน :   1,550
 
สรุปทิศทางและแนวโน้มตลาด
Fund Flow หนุนหุ้นใหญ่ในกลุ่มพลังงานเป็นหลัก: กลุ่มพลังงานหนุนการปรับสูงขึ้นของ SET เป็นหลักตั้งแต่เปิดตลาด ขณะที่หุ้นขนาดกลางเน้นไปที่กลุ่มรับเหมาฯ อย่าง CK STEC UNIQ…ทั้งนี้เราแนะนำ “ซื้อ” กลุ่มหุ้นที่คาดว่าจะ Outperform ตลาดหลังประชามติ อย่าง ADVANC SCC PTT KBANK SCB AOT (ยัง Laggard ตลาดมาก) IRPC (ยัง Laggard ตลาดมาก) BJC CPALL (PE ต่ำเป็นอันดับ 2 ในกลุ่มค้าปลีกขนาดใหญ่) HMPRO CK STEC ต่อเนื่อง รวมไปถึง QH ที่ราคาหุ้นต่ำกว่า NAV มากเกินไปและให้ผลตอบแทนจากเงินปันผล 5% ต่อปี
“ซื้อ” QH…ราคาต่ำกว่า NAV ที่ 3.50 บาท มากเกินไป: แนะนำ “ซื้อ” QH ด้วยเป้าหมายพื้นฐาน 3.0 บาท ด้วยปัจจัยสนับสนุนจาก 1) ราคาหุ้นต่ำกว่า NAV ที่ ถือหุ้นใน HMPRO, LHBANK, QHPF และ QHHR รวม 3.53 บาท/หุ้น ถึง 26% สูงสุดตั้งแต่ปีกลางปี 2012 เป็นต้นมา 2) แม้ผลการดำเนินงานคาดว่าจะทรงตัวที่ 3.3 พันล้านบาทในช่วงปี 2016-17 เนื่องจากการถือหุ้น LHBANK ลดลงทำให้ต้องบันทึกกำไรจากเงินปันผลแทนการบันทึกกำไรแบบ Equity Method แต่มองว่าราคาหุ้นปัจจุบันที่ต่ำกว่า NAV มากสะท้อนปัจจัยลบไปแล้ว 3) Downside Risk ต่ำ เนื่องจากราคาหุ้นต่ำกว่า NAV มาก และล่าสุดปรับเป้าหมาย HMPRO ขึ้นเป็น 13 บาท ขณะที่ให้ผลตอบแทนจากเงินปันผล 5.2% ต่อปี
 
หุ้นที่น่าสนใจทางเทคนิค
UNIQ “ซื้อ” ราคาหุ้นดีดตัวทะลุกรอบการพักฐานขาขึ้นรูปแบบ Bullish Flag พร้อมปริมาณการซื้อขายหนาแน่นสนับสนุนการ Breakout สอดคล้องกับเครื่องมือ DI+ ตัด DI- ขึ้นสนับสนุน เป็นจังหวะซื้อเก็งกำไร มีแนวต้านแรกที่ 19.30 บาท และเป้าหมายถัดไปตามกรอบที่ 20.50 บาท
LIT “ซื้อ” ราคาหุ้นแกว่งตัวยกฐานขึ้นตามกรอบ ทดสอบ All Time High พร้อมปริมาณการซื้อขายหนาแน่น สอดคล้องกับ ADX ชี้ขึ้น และเส้นค่าเฉลี่ยทำ Golden Cross ยืนยันแนวโน้ม มีแนวต้านแรกที่ 12.00 บาท และเป้าหมายถัดไปที่ 12.80 บาท
ALT “ซื้อ” ราคาหุ้นเริ่มฟื้นตัวยกฐานขึ้นทดสอบ Downtrend Line สอดคล้องกับ ADX และ MACD ชี้ขึ้นสนับสนุน เป็นจังหวะซื้อเก็งกำไร มีแนวต้านแรกที่ 8.45 บาท และแนวต้านถัดไปที่ 8.80 บาท